Helena Anhava

Ruth Helena Anhava (jaiotzez Pohjanpää; Helsinki, 1925eko urriaren 24a – ibidem, 2018ko azaroaren 24a) finlandiar poeta, idazle eta itzultzailea izan zen.

 Bizitza 
Ruth Helena Pohjanpää Helsinkin jaio zen 1925eko urriaren 24an. Aita Lauri Pohjanpää poeta, teologo eta irakaslea zuen, eta ama, berriz, Arla Augusta Rossander irakaslea.

1944an bigarren mailako ikasketak amaitu zituen eta 1952an liburuzaintzan graduatu zen. 1947tik 1952ra, Werner Söderström Osakeyhtiö argitaletxean lan egin zuen. 1952az geroztik, itzultzaile lanetan aritu zen.

1968an, bere ipuin bat Seitsemän novellia ipuin antologian sartu zuten. Lehen poesia bilduma, Murheellisen kuullen on puhuttava hiljaa, 1971n kaleratu zuen. Idazle oparo eta polifazetikoa zen eta poesia, ipuinak, antzezlanak eta haur eta gazteentzako liburuak idatzi zituen. Horrez gain, ikasliburuak, antologiak eta poesia bildumak editatu zituen. Anhavaren poemak suedierara, norvegierara eta estonierara itzuli dira.

Tuomas Anhava (1927-2001) poeta, itzultzaile, saiakeragile eta argitaratzailearekin ezkonduta zegoen. Ezkontza horretan lau seme-alaba izan zituen, eta ezagunena Martti Anhava (j. 1955) da, finlandiar idazle, itzultzaile eta kazetaria.

Helsinkin hil zen 2018ko azaroaren 24an, 93 urte zituela.

 Lanak 

 Sariak eta aintzatespenak 

 1979: Finlandiako Liburu Klub Handiaren saria
 1980: Finlandiako Literaturako Estatu Saria
 1994: Finlandiako Idazleen Batasunaren saria
 1997: Alfred Kordelin Fundazioaren saria
 2006: Samuli Paronen saria

 Erreferentziak 

 Kanpo estekak 

Kategoria:Helsinkiarrak
Kategoria:Finlandiako eleberrigileak
Kategoria:Emakume eleberrigileak
Kategoria:Finlandiako poetak
Kategoria:Emakume poetak
Kategoria:Finlandiako antzerkigileak
Kategoria:Emakume antzerkigileak
Kategoria:Emakume ipuingileak
Kategoria:Finlandiako haur literaturako idazleak
Kategoria:Finlandierazko idazleak
Kategoria:XX. mendeko emakume idazleak
Kategoria:XXI. mendeko emakume idazleak
Kategoria:Finlandiako itzultzaileak
Kategoria:Emakume itzultzaileak
Kategoria:Helsinkin hildakoak